Марыі параілі пакуль што не пераходзіць у атрад, а разам з братам і Аляксандрам Андросікам дапамагаць змагацца з ворагам падпольнай работай: рыхтаваць людзей у партызаны, сачыць за дыслакацыяй і перамяшчэннем па чыгунцы нямецкіх войск, збіраць зброю. Яе пераканалі, што гэта не менш важна, чым са зброяй нападаць на гітлераўцаў. І нагадалі: для падпольнай работы мала смеласці і рашучасці. Неабходны асцярожнасць, канспіратыўныя навыкі.